প্রহেলিকা (চলচ্চিত্র)
প্রহেলিকা ২০২৩ সালের চয়নিকা চৌধুরী পরিচালিত বাংলা ভাষার বাংলাদেশী নাট্য চলচ্চিত্র। কাহিনী, সংলাপ ও চিত্রনাট্য লিখেছেন পান্থ শাহরিয়ার। এই সিনেমার মধ্য দিয়ে দীর্ঘ আট বছর পর বড় পর্দায় আসেন অভিনেতা মাহফুজ আহমেদ। তার বিপরীতে অভিনয় করেছেন শবনম বুবলি। এটি চয়নিকা চৌধুরী পরিচালিত দ্বিতীয় চলচ্চিত্র। এই চলচ্চিত্রটির চিত্রগ্রহণ করেছেন সুমন হোসেন ও সম্পাদনা করেছেন রমজান আলী। আবহ সংগীত গেয়েছেন ইমন সাহা।